CELEX: 62008TN0156
Language: fi
Date: 2008-04-24 00:00:00
Title: Asia T-156/08 P: Valitus, jonka R on tehnyt 24.4.2008 virkamiestuomioistuimen asiassa F-49/07, R v. komissio, 19.2.2008 antamasta määräyksestä

5.7.2008   
            
            
               FI
            
            
               Euroopan unionin virallinen lehti
            
            
               C 171/39
            
         Valitus, jonka R on tehnyt 24.4.2008 virkamiestuomioistuimen asiassa F-49/07, R v. komissio, 19.2.2008 antamasta määräyksestä
   (Asia T-156/08 P)
   (2008/C 171/75)
   Oikeudenkäyntikieli: ranska
   Asianosaiset
   
      Valittaja: R (Bryssel, Belgia) (edustaja: asianajaja Y. Minatchy)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Euroopan yhteisöjen virkamiestuomioistuimen 19.2.2008 asiassa F-49/07 antama määräys on kumottava
            
         
               —
            
            
               valittajan ensimmäisessä oikeusasteessa esittämä kumoamista koskeva vaatimus sekä vahingonkorvausvaatimus on hyväksyttävä
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Valittaja vaatii nyt esillä olevalla valituksellaan sen virkamiestuomioistuimen määräyksen kumoamista, jossa jätettiin tutkimatta kanne, jolla valittaja vaati yhtäältä koeaikansa sekä sen yhteydessä tuotetun asiakirja-aineiston, mukaan lukien koeaikaa koskevan arviointikertomuksen, kumoamista kokonaisuudessaan ja toisaalta vahingonkorvausta väitetysti aiheutuneesta vahingosta.
   Valittaja vetoaa valituksensa tueksi yhtäältä puolustautumisoikeuksiensa loukkaamiseen sikäli kuin virkamiestuomioistuin ei sen mukaan ottanut huomioon tiettyjä valittajan esittämiä seikkoja ja asiakirjoja, ja toisaalta virkamiestuomioistuimen työjärjestyksen sekä Euroopan yhteisöjen virkamiehiin sovellettavien henkilöstösääntöjen virheelliseen tulkintaan. Valittaja vetoaa lisäksi ilmeisiin tosiseikkoja koskeviin arviointivirheisiin.